CELEX: 32008D0558
Language: sl
Date: 2008-06-27 00:00:00
Title: 2008/558/ES: Odločba Komisije z dne 27. junija 2008 o odobritvi dajanja na trg rafiniranega olja Echium kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2008) 3049)

9.7.2008   
            
            
               SL
            
            
               Uradni list Evropske unije
            
            
               L 180/17
            
         
      ODLOČBA KOMISIJE
   
   z dne 27. junija 2008
   o odobritvi dajanja na trg rafiniranega olja Echium kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2008) 3049)
   (Besedilo v angleškem jeziku je edino verodostojno)
   (2008/558/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Croda Chemicals Ltd. je 11. avgusta 2006 vložilo zahtevek pri pristojnih organih Združenega kraljestva za dajanje na trg rafiniranega olja Echium kot nove živilske sestavine.
            
         
               (2)
            
            
               Pristojni organ Združenega kraljestva za ocenjevanje živil je 12. julija 2007 izdal začetno poročilo o oceni. V tem poročilu je ugotovil, da so priporočene rabe rafiniranega olja Echium varne za prehrano ljudi.
            
         
               (3)
            
            
               Komisija je 1. avgusta 2007 začetno poročilo o oceni poslala vsem državam članicam.
            
         
               (4)
            
            
               V šestdesetih dneh, kot je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Vlagatelj se je v svojem odgovoru na pripombe in ugovore z dne 10. januarja 2008 strinjal, da spremeni specifikacije rafiniranega olja Echium in omeji njegovo uporabo, kot so zahtevale nekatere države članice.
            
         
               (6)
            
            
               Rafinirano olje Echium izpolnjuje merila iz člena 3(1) Uredbe (ES) št. 258/97.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Rafinirano olje Echium, kot je opredeljeno v Prilogi I, se lahko da v promet v Skupnosti kot nova živilska sestavina za uporabe in pod pogoji iz Priloge II.
   Člen 2
   Poimenovanje nove živilske sestavine, odobreno s to odločbo o označevanju živil, ki jo vsebujejo, je „rafinirano olje Echium“ in se dovoli s to odločbo.
   Člen 3
   Odločba je naslovljena na podjetje Croda Chemicals Europe Ltd, Oak Road, Clough Road, Hull, East Yorkshire, HU6 7PH, Združeno kraljestvo.
   
      V Bruslju, 27. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
      PRILOGA I
      Specifikacije rafiniranega olja Echium
      Opis
      Rafinirano olje Echium je bledo rumen proizvod, pridobljen iz rafiniranja olja, ekstrahiranega iz semen Echium plantagineum.
      Specifikacija
      
                  Preskus
               
               
                  Specifikacija
               
            
                  Vsebnost stearinske kisline
               
               
                  Najmanj 10 % w/w vseh maščobnih kislin
               
            
                  Trans maščobne kisline
               
               
                  Največ 2 % (w/w vseh maščobnih kislin)
               
            
                  Kislinsko število
               
               
                  Največ 0,6 mg KOH/g
               
            
                  Peroksidno število
               
               
                  Največ 5 meq O2/kg
               
            
                  Vsebnost neumiljive snovi
               
               
                  Največ 2 %
               
            
                  Svinec
               
               
                  Največ 0,1 mg/kg
               
            
                  Vsebnost beljakovin (skupaj dušik)
               
               
                  Največ 20 μg/ml
               
            
                  Pirolizidinovi alkaloidi
               
               
                  Ni zaznavno z mejo zaznavnosti 4 μg/kg
               
            
   
      PRILOGA II
      Uporaba rafiniranega olja Echium
      
                  Skupina uporabe
               
               
                  Največje dovoljene vsebnosti stearinske kisline (STA)
               
            
                  Proizvodi na osnovi mleka in pitni jogurtni proizvodi v samostojni embalaži
               
               
                  250 mg/100 g; 75 mg/100 g za napitke
               
            
                  Sirni pripravki
               
               
                  750 mg/100 g
               
            
                  Mazave maščobe in prelivi
               
               
                  750 mg/100 g
               
            
                  Žitni kosmiči za zajtrk
               
               
                  625 mg/100 g
               
            
                  Prehranska dopolnila
               
               
                  500 mg/dnevni odmerek, kot ga priporoča proizvajalec
               
            
                  Dietetična živila za posebne zdravstvene namene
               
               
                  V skladu s posebnimi prehranskimi zahtevami oseb, katerim so proizvodi namenjeni
               
            
                  Živila, namenjena za uporabo v energijsko omejenih dietah za zmanjšanje telesne teže
               
               
                  250 mg/nadomestni obrok